Mis-sigħat bikrija tas-Sibt, l-organizazzjoni MOAS wettqet ħidma ta' salvataġġ u assistenza lil disa' dgħajjes, li fuqhom kien hemm bejn 1,500 u 1,800 persuna. Dan qed tgħidu l-aġenzija privata stess, ibbażata hawn Malta. Qalet ukoll li 453 persuna ttelllgħu abbord il-vapur tal-MOAS Phoenix, u l-ħaddiema tal-MOAS spiċċaw jgħassu madwar elf persuna li baqgħu fuq id-dgħajjes tul il-lejl, sakemm waslet l-għajnuna. Dejjem skont MOAS, fiċ-ċentru tal-Mediterran saru 2,074 operazzjonijet ta' salvataġġ f'dan tmiem il-ġimgħa.